
UPRAVA ZA BEZBJEDNOST HRANE

VETERINU I FITOSANITARNE POSLOVE

Predmet: Završni Izvještaj o radu na izvještajno prognoznom programu: Bactrocera oleae (muva masline)
U skladu sa predviđenim planom i programom rada na programu, klopke za kontrolu brojnosti muve masline postavljene su na području Bara na tri lokaliteta i na području Ulcinja (Valdanos) na četiri lokaliteata. Klopke su postavljene 24.06.2025: 

Bar 1 GPS koordinate  42° 06' 16" N 19° 06' 02" E, 

Bar 2 GPS koordinate  42° 05 '27.1"N 19° 07' 27" E, 

Bar 3  GPS koordinate 42° 03′ 00″ N, 19° 08′ 27″ E) 

Valdanos 1 GPS koordinate 41° 56' 31 "N 19°11' 02 E; 

Valdanos 2 GPS koordinate 41°56' 28 "N 19° 11' 02" E, 

Valdanos 3 GPS koordinate 41° 56' 28" N 19° 10' 57" E, 
Valdanos 4 GPS koordinate  41° 56' 23" N 19°11' 06" E.
Na svim lokalitetima postavljene su žute ljepljive ploče i McPhail klopke sa hranidbenim atraktantom (slika 1). Prilikom postavljanja klopki uzorkovani su i plodovi radi pregleda u laboratoriji na prisustvo aktivne infestacije. 

Klopke i plodovi su pregledani jednom nedjeljno. Do završetka rada na programu klopke su pregledane 14 puta i Upravi za bezbjednost hrane, veterinu i fitosanitarne poslove ukupno je poslato 15 periodičnih izvještaja. Prilikom svakog pregleda zamijenjene su žute ljepljive ploče i atraktant u McPhail klopkama i uzorkovani plodovi radi pregleda u laboratoriji. Pregledi plodova su rađeni jednom nedjeljno u sljedećim terminima: 24.06, 01.07, 08.07, 16.07, 22.07, 29.07, 05.08, 12.08, 19.08, 26.08, 02.09, 09.09, 16.09, 23.09. i 10.10. 
Dinamika leta muve na području Bara predstavljena je na Grafikonima 1. i  2.,  a za područje Valdanosa na Grafikonima  3. i 4. kao dinamika leta oba pola u različitim klopkama i dinamika leta odvojeno za mužjake i ženke. Aktivna infestacija je predstavljena u Tabeli 1.
Na grafikonima 1 i 3 se može vidjeti da se u svim pregledima klopki muva više hvatala u McPhail klopkama u odnosu na žute ljepljive ploče. Izuzetak su pregledi od 16.09. i 10.10 na području Bara kada je uhvaćeno više muva na žutim ljepljivim pločama kao i 22.07. i 29.07. na području Ulcinja kada je uhvaćeno neznatno više muva na žutim pločama. 
Generalno posmatrano mnogo više muva se hvatalo u oba tipa klopki na području Ulcinja (Grafikoni 3 i 4) u poređenju sa lokalitetinma na području Bara. Prvi pregled klopki (01.07.) pokazao je da se muva hvatala u McPhail klopkama na svim lokalitetima sa različitom brojnošću, a na žutim pločama samo na lokalitetu Bar 1. U ovom pregledu zabilježen je i prvi maksium u ovoj godini na oba lokaliteta. Brojnost muva bi zahtijevala hemijsku intervenciju, ali imajući u vidu da nije bilo infestaciju kao i  meteorološke uslove koji su vladali u tom periodu (visoke temperature bez padavina) nije preporučena. I u drugom pregledu (08.07.) muva se hvatala u McPhail klopkama na svim lokalitetima sa različitom brojnošću, dok na žutim pločama nije bilo hvatanja. Brojnost muva  u klopkama je bila nešto niža u odnosu na prvi pregled, ali je i dalje bila visoka. S obzirom da je i dalje bila nulta infestacija nije preporučen hemijski tretman. U trećem pregledu broj muva je na lokalitetima Valdanos 2 i Valdanos 4 je bio značajno povećan u poređenju sa prethodnim pregledom dok je na ostalim lokalitetima zabilježena niža brjnost. U naredna dva pregleda brojnost muve je bila niža, da bi u pregledu od 05.08. došlo do blagog povećanja brojnosti koji je doveo do avgustovskog maksimuma (12.08.).

Grafikon 1. Dinamika leta muve masline na području Bara u različitim tipovima klopki

Grafion 2. Dinamika leta mužjaka i ženki na području Bara
Na grafikonu 1 mogu se izdvojiti maksimumi hvatanje muve u McPhail klopkama. Prvi maksimum, zabilježen je u pregledu od 01.07. nakon čega dolazi do pada brojnosti muve. Drugi maksimum je zabilježen 12.08. i treći 02.09. Na lokalitetitima na području Valdanosa (grafikon 3) zabilježena su velika variranja u broju muva u McPhail klopkama pa su maksimimi registrovanu u dva pregleda u julu (01.07 i 16.07.), u dva pregleda u avgustu (12.08. i 19.08.) i dva u septembru (02.09. i 23.09.).   
U oba područja, na žutim pločama, zabilježeni su maksimumi u istim terminima i to 12.08. 16.09 i 10.10. samo sa značajno manjim brojem uhvaćenih muva u poređenju sa McPhail klopkama. U posljendjem pregledu 10.10. broj muva na žutim pločama, u poređenju sa McPahil klopkama, na području Bara je bio višestruko veći dok je na području Valdanosa u oba tipa klopki brojnost bila gotovo ista. 

Grafikon 3.  Dinamika leta muve masline na području Valdanosa u različitim tipovima klopki

Grafikon 4. Dinamika leta ženki i mužjaka na području Valdanosa
U oba područja u klopkama se uglavno hvatalo više mužjaka (Grafikon 2 i 4). Neznatno više ženki uhvaćeno je 16.07. i 26.08. na lokalitetitima na oba područja.
U prva tri pregleda plodova od:  24.06. 01.07. i 08.07. zabilježena je nulta aktivna infestija na svim lokalitetima (tabela 1). Prve lutke u plodovima su registrovane 29.07. dok su početkom avgusta u plodovima preovladavale lutke i larve prvog stupnja. Nakon ovoga pregleda u svim ostalim registrovane su larve različitog uzrasta, lutke, lutkine košuljice i prazni hodnici. U pregledima koji su rađeni karjem avgusta i tokom septembra u plodovima su zabilježene mrtve lutke  (slika 10) i larve različitog uzrasta, čime se objašnjava pad brojnosti muve u klopkama  kao i pad infestacije. 

Na lokalitetitima na području Bara infestacija je do polovine septembra bila ispod 10 % osim na lokalitetu Bar 1 u periodu od 29.07 do 12.08. Najveća je zabilježena u pregledu 05.08 (33,3) na lokalitetu Bar 1. 

Najveća infestacija je tokom rada na programu bilježena na lokalitetu Valdanos 4 gdje je od 16.07 pa do kraja septembra varirala od 42,5 (12.08.) do 13.3 % (02.09.). Na lokalitetu Valdanos 1 infestacija je bila ispod 10 % sve d 16.09. kada je zabilježeno 13,3 % infestiranih plodova, a na lokalitetu Valdanso 3 samo u pregledu od 12.08. zabilježena je infestacija od 30 % dok je u ostalim pregledima iznosila ispod 10 %. Na lokalitetu Valdanos 2 samo je u pregledu od 02.09. zabilježena infestacija iznad 10 %.  

Posljednji pregled plodova pokazao je da je na gotovo svim lokalitetitima infestacija iznosila preko 40 % (varirala je od 43,3 % do 63,3%). Izuzetak je jedino lokalitet Valdanos 3 gdje je infestacija bila 20 %, ali su u plodovima preovladavala jaja i larve prvog stupnja..
Tabela 1. Aktivna infestacija na posmatranim lokalitetima
	       Lokalitet

Datum
	Bar 1
	Bar 2
	Bar 3 
	Valdanos 1
	Valdanos 2
	Valdanos 3
	Valdanos 4

	
	Aktivna infestacija u %
	

	24.06.
	0
	0
	0
	0
	0
	0
	0

	01.07.
	0
	0
	0
	0
	0
	0
	0

	08.07.
	0
	0
	0
	0
	0
	0
	0

	16.07.
	6,6
	6,6
	0
	3,3
	0
	6,6
	26,6

	22.07.
	6,6
	0
	0
	6,6
	3,3
	0
	26,6

	29.07.
	16,6
	3,3
	0
	3,3
	3,3
	6,6
	25

	05.08.
	33,3
	3,3
	0
	3,3
	3,3
	10
	36,4

	12.08.
	23,3
	3,3
	0
	3,3
	3,3
	30
	42,5

	19.08.
	6,6
	0
	0
	3,3
	6,6
	6,6
	26,6

	26.08.
	0
	0
	3,3
	3,3
	3,3
	3,3
	32,5

	02.09.
	6,6
	0
	0
	0
	13,3
	10
	13,3

	09.09.
	13,3
	0
	0
	0
	0
	6,45
	25

	16.09.
	6,6
	13,3
	3,3
	13,3
	10
	0
	6,6

	23.09
	43
	10
	3,3
	6,6
	6,6
	6,6
	33

	10.10.
	56,6
	46,6
	63,3
	53,3
	43,3
	20
	60


Maslinarima je više puta preporučivano da urade hemijske tretmane zbog visoke aktivne infestacije,  a prvi put to je urađeno polovinom jula. S obzirom da većina maslinara nije poštovala  preporuke one su ponavljane.
U pregledu koji je urađen 23.09 maslinarima  je (ako se radi o proizvodnji ulja) preporučeno da urade tretman piretroidima što je bila i posljednja preporuka za tretiranje. Pri posljednjem pregledu (10.10.) a imajući u vidu visoku infestaciju i činjenicu da u plodovima preovladavaju jaja i L1 (larve prvog stupnja) maslinarima je preporučeno da idu na brzu berbu masline
Sastavni dio izvještaja su i pojedinačni izvještaji koji su dostavljani Upravi u toku vegetacije.
S poštovanjem,

Izvještaj pripremila






Dekan

Prof. dr Snježana Hrnčić




Prof. dr Igor Pajović
Prilog: Fotografije sa terena i laboratorije

Slika 1. Neke od postavljenih McPhail klopki i žutih ljepljivih ploča na različitm lokalitetima i izgled plodova (24.06.)

Slika 2. Neka od McPhail klopki (sa uhvaćenim muvama) i žutih ljepljivih ploča sa različitih lokaliteta,  plodovi  i muva na žutoj klopci (02.07.)

Slika 3. Neka od McPhail klopki (sa uhvaćenim muvama) i žutih ljepljivih ploča sa različitih lokaliteta (08.07.)

Slika 4. Neka od McPhail klopki i žutih ljepljivih ploča sa različitih lokaliteta sa malim brojem uhvaćenih miva  (29.07.)

Slika 5. Neke od McPhail klopki i žutih ljepljivih ploča sa različitih lokaliteta sa malim brojem uhvaćenih muva (05.08.)

Slika 6. Neke od McPhail klopki i žutih ljepljivih ploča sa različitih lokaliteta sa uhvaćenim muvama i drugim neciljanim vrstama insekata (12.08.)

Slika 7. Neke od McPhail klopki i žutih ljepljivih ploča sa različitih lokaliteta sa uhvaćenim muvama i drugim neciljanim vrstama insekata (20.08.)

Slika 8. Neka od McPhail klopki i žutih ljepljivih ploča sa različitih lokaliteta sa malim brojem uhvaćenih muva masline (10.09.)

Slika 9. Neke od McPhail klopki i žutih ljepljivih ploča sa različitih lokaliteta  i ploča koja je pala sa stabla (23.09.)

Slika 10.  Plodovi sa uginulim lutkama (02.09.)
 fax: + 382-20-268-432; dekan: + 382-20-268-437

